Public procurement notice: Prior Information Notice Without Call For Competition
Published: 2021-11-22
Buyer: Motiva Oy
Country: FI
Contract type: Services
CPV classification: 72000000 | 72210000: Software programming services | 72262000: Software development services

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tietopyynnön kohteena on kestävien julkisten hankintojen tietoalustan ohjelmistokehityspalvelu, josta tullaan tekemään erillinen tarjouspyyntö kevään 2022 aikana. Tietopyyntö koskee työ- ja elinkeinoministeriölle toteutettavan ja Motivan ylläpitämän kestävien julkisten hankintojen tietoalustan hankintaa valmisohjelmistona tai ohjelmiston kehittämispalveluna. Tietoalustan palvelukuvaus sekä vaatimusmäärittely ovat tietopyynnön liitteinä.
Tämän tietopyynnön tarkoituksena on tiedottaa markkinoita tulevasta kilpailutuksesta, kartoittaa markkinoiden tilannetta, mahdollistaa kommenttien esittäminen tulevasta hankinnasta sekä saada hankintaa koskevaa tietoa, jotta varsinainen hankinta voidaan toteuttaa mahdollisimman tarkoituksenmukaisella tavalla.
Vastaukset tietopyyntöön voitte antaa vastaamalla tietopyynnön liitteenä olevaan Webropol-kyselyyn määräaikaan mennessä. Webropol-kyselyyn on mahdollista liittää erillisenä liitedokumenttina ehdotuksenne tietoalustan ratkaisukuvauksesta sekä referenssilistauksenne.
Kestävien julkisten hankintojen tietoalustan tavoitteena on helpottaa hankintojen vastuullisuutta edistävien  hankintakriteerien  löytämistä  ja niiden soveltamista hankintoihin.  Tietoalustalle kootaan jo olemassa olevia kriteereitä sekä  tuodaan uusia kriteerikokonaisuuksia sitä mukaa kun niitä valmistuu.  Hankintakriteereitä voi palvelussa hakea tuoteryhmän ja niiden vaikuttavuuden mukaan. Tietoalustan ohjelmistokehitykseen ei liity hankinnoissa käytettävien kriteerien kehittämistä, mutta palvelun tulee mahdollistaa kriteerien versiohallinta ja yhteiskehittäminen tietoalustalla. Tarkempi kuvaus palvelusta löytyy liitteenä olevista palvelukuvauksesta ja vaatimusmäärittelystä.
Tietopyyntö ei velvoita Motiva Oy:tä toteuttamaan hankintaa tietopyynnössä kuvatulla tavalla, ja Motiva voi jättää hankinnan kokonaan toteuttamatta. Motiva Oy ei ole velvollinen ottamaan huomioon tietopyyntöön saatuja vastauksia lopullisen hankinnan laadinnassa.
Tietopyyntöön vastaaminen ei sido toimittajaa hankintaan osallistumiseen, eikä ole myöskään edellytyksenä myöhemmin varsinaiseen hankintamenettelyyn osallistumiselle.
Tietopyyntöön vastaamatta jättäminen ei estä varsinaiseen hankintamenettelyyn osallistumista, eikä tietopyyntöön vastaaminen vaikuta toimittajan asemaan varsinaisessa hankintamenettelyssä.
Tällä tietopyynnöllä kerätyt tiedot säilyvät täysin luottamuksellisina ja niitä tullaan käyttämään ainoastaan hankinnan kehittämiseen ja suunnitteluun.
Tietopyyntöön vastanneille ei makseta korvausta tietopyyntöön vastaamisesta eikä Motiva korvaa tietopyyntöön vastaamisesta aiheutuvia kustannuksia.
Tietopyynnön kohdalla ”Tarjousten tai osallistumishakemusten vastaanottamisen määräaika” ei tarkoiteta tarjousten eikä osallistumishakemusten jättämisen määräaikaa, vaan tietopyynnön voimassa olon määräaikaa, johon mennessä voitte vastata tietopyynnön liitteenä olevaan Webropol-kyselyyn.
Tietopyyntöön vastataan tämän webropol-linkin kautta 15.12. klo 16 mennessä. https://link.webropolsurveys.com/S/4BA12C72ECE0B4C4
Tällä ilmoituksella on liitteitä/linkkejä osoitteessa https://www.hankintailmoitukset.fi/fi/public/procurement/61000/notice/86278